Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την εφαρμογή του άρθρου 12 του κανονισμού (ΕΚ) αριθ. 2501/2001 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η τομεακή διαβάθμιση είναι ένα χαρακτηριστικό του Συστήματος γενικευμένων δασμολογικών προτιμήσεων της Ευρωπαϊκής Ένωσης. Προορίζεται για να επικεντρώνει αυτές τις προτιμήσεις στις χώρες εκείνες οι οποίες τις χρειάζονται περισσότερο, καταργώντας την προτιμησιακή μεταχείριση για τομείς χωρών οι οποίες αποδεικνύεται ότι μπορούν να αντιμετωπίζουν τον διεθνή ανταγωνισμό χωρίς προτιμησιακή πρόσβαση στην αγορά.

2. Η αιτιολογική σκέψη 15 του κανονισμού (ΕΚ) αριθ. 2501/2001 του Συμβουλίου της 10ης Δεκεμβρίου 2001 για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004 [1], αναφέρει ότι

[1] ΕΕ L 346, 31.12.2001, σ. 1.

"Κατά το πρώτο έτος εφαρμογής του παρόντος κανονισμού, οι τομείς που είχαν αποτελέσει αντικείμενο διαβάθμισης προηγουμένως, θα πρέπει να παραμείνουν διαβαθμισμένοι."

3. Το άρθρο 12 του προαναφερόμενου κανονισμού αναφέρει ότι

"1. Οι δασμολογικές προτιμήσεις που αναφέρονται στα άρθρα 7 και 10, καταργούνται για τα προϊόντα καταγωγής δικαιούχου χώρας, που ανήκουν σε τομέα για τον οποίο πληρούνται, επί τρία συνεχή έτη, ένα από τα ακόλουθα κριτήρια:

α) - ο δείκτης ανάπτυξης της χώρας, όπως ορίζεται στο παράρτημα ΙΙ, είναι μεγαλύτερος του - 2, και

- οι κοινοτικές εισαγωγές από αυτή τη χώρα όλων των προϊόντων τα οποία ανήκουν στον εν λόγω τομέα και υπόκεινται στα καθεστώτα από τα οποία επωφελείται η χώρα, υπερβαίνουν το 25 % των κοινοτικών εισαγωγών των ιδίων προϊόντων από όλες τις χώρες και τα εδάφη που απαριθμούνται στο παράρτημα Ι.

β) - ο δείκτης ανάπτυξης της χώρας, όπως ορίζεται στο παράρτημα ΙΙ, είναι μεγαλύτερος από - 2, και

- ο δείκτης εξειδίκευσης του σχετικού τομέα υπερβαίνει το κατώτατο όριο που αντιστοιχεί στον δείκτη ανάπτυξης αυτής της χώρας, όπως ορίζεται στο παράρτημα ΙΙ, και

- οι κοινοτικές εισαγωγές από αυτή τη χώρα όλων των προϊόντων τα οποία ανήκουν στον εν λόγω τομέα και υπόκεινται στα καθεστώτα από τα οποία επωφελείται η χώρα, υπερβαίνουν το 2 % των κοινοτικών εισαγωγών των ιδίων προϊόντων από όλες τις χώρες και τα εδάφη που απαριθμούνται στο παράρτημα Ι.

2. Όταν ένας τομέας για τον οποίον έχουν καταργηθεί οι δασμολογικές προτιμήσεις σύμφωνα με τη στήλη Δ του παραρτήματος Ι ή με σχετική απόφαση που λαμβάνεται δυνάμει του παρόντος άρθρου, δεν πληροί, επί τρία συνεχή έτη, κάποιο από τα κριτήρια που αναφέρονται στην παράγραφο 1, επαναφέρονται οι δασμολογικές προτιμήσεις.

3. Με βάση τα πιο πρόσφατα διαθέσιμα στοιχεία την 1η Σεπτεμβρίου κάθε έτους, η Επιτροπή ορίζει ποιοι τομείς πληρούν τις προϋποθέσεις των παραγράφων 1 και 2.

4. Η Επιτροπή δημοσιεύει ανακοίνωση στην Επίσημη Εφημερίδα των Ευρωπαϊκών Κοινοτήτων στην οποία απαριθμούνται οι τομείς που πληρούν τα κριτήρια της παραγράφου 1 όσον αφορά το πιο πρόσφατο έτος για το οποίο υπάρχουν διαθέσιμα στοιχεία.

5. Μόλις αρχίσει να ισχύει ο παρών κανονισμός και πριν από το τέλος κάθε έτους, η Επιτροπή αποφασίζει, σύμφωνα με τη διαδικασία που περιγράφεται στο άρθρο 38, να καταργήσει τις δασμολογικές προτιμήσεις για τομείς που πληρούν την προϋπόθεση που καθορίζεται στην παράγραφο 1 και να επαναφέρει τις δασμολογικές προτιμήσεις για τους τομείς οι οποίοι πληρούν την προϋπόθεση της παραγράφου 2.

6. Η πρώτη απόφαση που θα ληφθεί σύμφωνα με την παράγραφο 5 αρχίζει να ισχύει την 1η Ιανουαρίου 2003. Εν συνεχεία, οι αποφάσεις που λαμβάνονται σύμφωνα με την παράγραφο 5, αρχίζουν να ισχύουν την 1η Ιανουαρίου του δεύτερου έτους που ακολουθεί το έτος κατά το οποίο λαμβάνονται αυτές οι αποφάσεις."

4. Σύμφωνα με το άρθρο 12 παράγραφος 5, η Επιτροπή πρέπει να αποφασίσει σχετικά με τη διαβάθμιση. Το παρόν σχέδιο κανονισμού προορίζεται να εφαρμόσει αυτήν την διάταξη.

5. Οι υπολογισμοί που αναφέρονται στο άρθρο 12 πρέπει να γίνουν με βάση τα πιο πρόσφατα και τα πιο πλήρη διαθέσιμα στατιστικά στοιχεία για τις συναλλαγές. Αυτά τα στοιχεία είναι προς το παρόν εκείνα που αναφέρονται στα έτη 1997, 1998 και 1999.

6. Σύμφωνα με τα αποτελέσματα αυτών των υπολογισμών, 52 τομείς που είχαν διαβαθμιστεί κατά το παρελθόν, πρέπει να παραμείνουν διαβαθμισμένοι. 22 τομείς που δεν είχαν διαβαθμιστεί πρέπει να διαβαθμιστούν στο μέλλον, ενώ 16 τομείς που είχαν διαβαθμιστεί κατά το παρελθόν, πρέπει να επανεισαχθούν για μεταχείριση ΣΓΠ. Η νέα κατάσταση αντανακλάται στο παράρτημα του σχεδίου κανονισμού.

7. Σύμφωνα με το άρθρο 12 παράγραφος 5, η απόφαση της Επιτροπής πρέπει να ληφθεί σύμφωνα με τη διαδικασία που αναφέρεται στο άρθρο 38 του κανονισμού ΣΓΠ. Κατά συνέπεια ζητήθηκε η γνώμη των κρατών μελών στο πλαίσιο της επιτροπής γενικευμένων προτιμήσεων. Δεν ενέκριναν την πρόταση της Επιτροπής για αναπροσαρμογή της διαβάθμισης σύμφωνα με τα αποτελέσματα των υπολογισμών. Επειδή τα προβλεπόμενα μέτρα δεν είναι σύμφωνα με τη γνώμη της επιτροπής, η Επιτροπής θα υποβάλει πάραυτα το παρόν σχέδιο κανονισμού στο Συμβούλιο.

2003/0016 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την εφαρμογή του άρθρου 12 του κανονισμού (ΕΚ) αριθ. 2501/2001 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 133,

την πρόταση της Επιτροπής [2],

[2] ΕΕ C [...], [...], σ. [...].

τη γνώμη της επιτροπής που αναφέρεται στο άρθρο 37 του κανονισμού αριθ. 2501/2001 του Συμβουλίου, που δεν ήταν σύμφωνη με τον προτεινόμενο κανονισμό της Επιτροπής που υποβλήθηκε από την Επιτροπή όσον αφορά τα μέτρα που πρέπει να ληφθούν σε εφαρμογή του προαναφερόμενου άρθρου 12,

Εκτιμώντας τα εξής:

(1) Οι δασμολογικές προτιμήσεις που αναφέρονται στα άρθρα 7 και 10 του κανονισμού (ΕΚ) αριθ. 2501/2001 πρέπει να καταργηθούν όσον αφορά τα προϊόντα, καταγωγής δικαιούχου χώρας, για έναν τομέα που πληρούσε, επί τρία συνεχή έτη, κάποιο από τα κριτήρια που καθορίζονται σ'αυτόν τον κανονισμό.

(2) Οι δασμολογικές προτιμήσεις που είχαν καταργηθεί στο πλαίσιο προηγούμενων συστημάτων, πρέπει να επανεισαχθούν για τομέα ο οποίος δεν πληρούσε, επί τρία συνεχή έτη, τα κριτήρια που καθορίζονται σ'αυτόν τον κανονισμό.

(3) Τα πιο πρόσφατα διαθέσιμα και πλήρη στατιστικά στοιχεία για τον προσδιορισμό των τομέων που πληρούν τις προϋποθέσεις του κανονισμού (ΕΚ) αριθ. 2501/2001, είναι τα στοιχεία για τα έτη 1997 έως 1999.

(4) Η ημερομηνία εφαρμογής του παρόντος κανονισμού πρέπει να καθοριστεί λαμβανομένης υπόψη της ανάγκης να προσαρμοστούν οι οικονομικοί φορείς στους νέους τελωνειακούς δασμούς που καθορίζονται.

(5) Το παράρτημα Ι του κανονισμού (ΕΚ) αριθ. 2501/2001 του Συμβουλίου πρέπει να αντικατασταθεί για να συμπεριλάβει την κατάργηση ή την αποκατάσταση των δασμολογικών προτιμήσεων που προβλέπονται στα άρθρα 7 και 10.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

(1) Καταργούνται οι δασμολογικές προτιμήσεις που προβλέπονται στα άρθρα 7 και 10 του κανονισμού (ΕΚ) αριθ. 2501/2001 του Συμβουλίου, όσον αφορά τα προϊόντα καταγωγής των δικαιούχων χωρών που απαριθμούνται στο Παράρτημα Ι του παρόντος κανονισμού, για τους τομείς που αναφέρονται σ'αυτό το παράρτημα για κάθε εν λόγω χώρα.

(2) Επανεισάγονται οι δασμολογικές προτιμήσεις που προβλέπονται στα άρθρα 7 και 10 του κανονισμού (ΕΚ) αριθ. 2501/2001 του Συμβουλίου, όσον αφορά τα προϊόντα καταγωγής των δικαιούχων χωρών που απαριθμούνται στο Παράρτημα ΙΙ του παρόντος κανονισμού, για τους τομείς που αναφέρονται σ'αυτό το παράρτημα για κάθε εν λόγω χώρα.

Άρθρο 2

(1) Ο παρών κανονισμός αρχίζει να ισχύει την απο την δημοσιευση του. Εφαρμόζεται από την 1η Ιουνιου 2003 όσον αφορά το άρθρο 1 παράγραφος 1, καο απο την 1 Ιουνιου 2003 όσον αφορά το άρθρο 1 παράγραφος 2.

(2) Το παράρτημα Ι του κανονισμού (ΕΚ) αριθ. 2501/2001 του Συμβουλίου αντικαθίσταται από το παράρτημα ΙΙΙ του παρόντος κανονισμού από 1 Ιανουαρίου 2003.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

[...]

ΠΑΡΑΡΤΗΜΑ I

Τομείς για τους οποίους καταργούνται οι δασμολογικές προτιμήσεις.

>ΘΕΣΗ ΠIΝΑΚΑ>

ΠΑΡΑΡΤΗΜΑ II

Τομείς για τους οποίους επανεισάγονται οι δασμολογικές προτιμήσεις.

>ΘΕΣΗ ΠIΝΑΚΑ>

ΠΑΡΑΡΤΗΜΑ ΙII

ΠΑΡΑΡΤΗΜΑ I

Χώρες και εδάφη που δικαιούνται να υπαχθούν στο κοινοτικό σύστημα

γενικευμένων δασμολογικών προτιμήσεων

Στήλη Α: κωδικός σύμφωνα με την ονοματολογία των χωρών και εδαφών για τα στατιστικά στοιχεία εξωτερικού εμπορίου της Κοινότητας

Στήλη Β: ονομασία της χώρας

Στήλη Γ: τομείς που δεν συμπεριλαμβάνονται στις γενικές ρυθμίσεις για τις εν λόγω δικαιούχες χώρες (άρθρο 7 παράγραφος 7)

Στήλη Δ: τομείς για τους οποίους έχουν καταργηθεί οι δασμολογικές προτιμήσεις για την εν λόγω δικαιούχο χώρα (άρθρο 7 παράγραφος 8)

Στήλη Ε: χώρες που περιλαμβάνονται στα ειδικά καθεστώτα ενθάρρυνσης για την προστασία των δικαιωμάτων των εργαζομένων (Τίτλος ΙΙΙ τμήμα 1)

Στήλη ΣΤ: τομείς που συμπεριλαμβάνονται σ'αυτές τις ρυθμίσεις για τις εν λόγω δικαιούχες χώρες (άρθρο 8 παράγραφοι 1 και 2)

Στήλη Ζ: χώρες που περιλαμβάνονται στα ειδικά καθεστώτα ενθάρρυνσης για την προστασία του περιβάλλοντος (Τίτλος ΙΙΙ τμήμα 2)

Στήλη Η: χώρες που περιλαμβάνονται στα ειδικά καθεστώτα για τις λιγότερο ανεπτυγμένες χώρες (άρθρο 9)

Στήλη Θ: χώρες που περιλαμβάνονται στα ειδικά καθεστώτα για την καταπολέμηση της παραγωγής και της διακίνησης ναρκωτικών (Τίτλος IV)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>